Държавен вестник, бр. 83, 2022 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  83
6
За избягване на деформации и механични увреждания се използват разпределителни греди, 
палети, дървени или гумени подложки.
7
При складирането на профилирана ламарина или на стоманени елементи с нанесени декора-
тивни или завършващи видими слоеве от покритието те се съхраняват съгласно изискванията 
на съответните стандарти или според предписанията на производителя.
Защита от корозия по време на складирането
8
Складирането на елементите се осъществява така, че в тях да не се задържа вода.
9
При продължително складиране в палети или пакети елементите се защитават от влага и 
последваща корозия. Периодично се инспектират и при необходимост може да се разопаковат 
и разделят.
Неръждаема стомана
10
Повърхността се защитава от замърсявания и/или механични увреждания.
11
Допуска се използването на защитен филм или друго покритие.
12
Избягва се складиране на елементите в среди с висока влажност и с висока концентрация на 
соли.
13
При складиране върху стелажни рамки същите се защитават с дървени, гумени или пластмасови 
подложки за избягване на механични увреждания на триещите се повърхности и/или контакт 
с въглеродна стомана, медни или оловни изделия.
14
Забранено е използването на маркери, съдържащи хлориди или сулфиди. Допуска се използва-
нето на предпазен филм и всички означения се нанасят само върху този филм.
15
Неръждаемата стомана се защитава от пряк контакт с елементи от въглеродна стомана, вклю-
чително при складиране и при товарно-разтоварни работи. Трябва да се използват изолационни 
материали, лек шперплат, вакуумни захвати и подходящи такелажни средства за избягване 
замърсяването на повърхността.
16
Трябва да се избягва контакт с химикали, включително бои, лепила, залепващи ленти, преко-
мерни количества масла и мазнини. При необходимост от тяхното прилагане същите трябва 
да отговарят на изискванията за приложимост на производителя им.
17
Изработката на изделия от неръждаема и въглеродна стомана се организира разделно за не-
допускане „заразяването“ на неръждаемата стомана. Препоръчва се отделните инструменти, 
предназначени само за неръждаема стомана и по-специални дискове за ъглошлайф, както и 
телени четки, да са от аустенитна стомана.
Транспортиране
18
Необходими са специални мерки за предпазване на произведените елементи по време на транс-
портирането.
Чл. 26. (1) За стоманени конструкции 
EXC2, EXC3 и EXC4 отделните детайли, със-
тавящи даден елемент, и отделните елементи 
трябва да са проследими на всеки етап от 
изработката. 
(2) Тази проследимост може да се основава 
на записи за партиди от идентични детайли 
за влагане в конструкцията или проследимост 
за всеки отделен детайл. 
(3) При влагане на детайли с идентични 
размери, но от различни класове и качество 
стомана (от листов материал, профили или 
други обособени изделия) в стоманени кон-
струкции ЕХС2, ЕХС3 и ЕХС4, всеки детайл 
се идентифицира със съответен знак (например 
цветна маркировка) еднозначно, указващ от 
какъв клас или качество стомана е изработен. 
(4) Съставните детайли и елементи, които 
не са маркирани, в случаите, когато се изисква 
маркировка, се разглеждат като несъответ-
стващи продукти.
Раздел IV
Разкрой, огъване за променяне на формата, 
фасониране и пробиване на отвори
Чл. 27. (1) При разкроя се спазват изисква-
нията за допустими линейни и геометрични 
отклонения, твърдост и гладкост на свободните 
ръбове. При разкрой на материали с нанесено 
покритие се избира метод на рязане, който 
минимално да уврежда покритието.
(2) При наличие на допълнително монти-
рани монтажни плочи и/или профили към 
стоманените компоненти – профили или ли-
стова стомана, които пречат на процеса на 
разкрой, същите се отстраняват.
(3) Технологичен процес за извършване на 
разкрой, който не отговаря на съответните 
изисквания, не се използва, докато не се 
коригира и изпита успешно. След успешни 
изпитания същият може да се прилага за огра-
ничен кръг от детайли, така че да се постигне 
резултат, съответстващ на изискванията.